Brits-brandmoord: Aanklagte teen twee teruggetrekArgieffoto Vier verdagtes, wat daarvan beskuldig word dat hulle ŉ skooldogter doodgebrand het, het Dinsdag in die landdroshof in Brits voorgekom. Cynthia Mosopi, Gugulethu “Sharon” Thwala, Koketso Moyo en Victor Pilane word daarvan beskuldig dat hul Boitumelo Dlamini, 19,Junie verlede jaar doodgebrand het. Die aanklagte teen Koketso Moyo en Victor Pilane is teruggetrek terwyl die saak teen Mosopi en Thwala na die Pretoriase Hooggeregshof verskuif is. Hulle sal 17 Oktober voorkom op klagte van ontvoering en moord. Die staat voer aan dat hulle Dlamini ontvoer het by die hek van Eletsa Secondary in Letlhabile noord van Brits na hulle ontmoet het. Daarna het hulle haar na ‘n afgeleë plek geneem waar hulle haar glo met petrol gegooi en aan die brand gesteek het nadat Mosopi haar daarvan beskuldig het dat sy met haar voormalige kêrel uitgaan. Lees die vorige berigte oor die brandmoord op Maroela Media.